«Қазқұрылысжүйесі» ЖШС

бас директорының м.а.

2024 жылғы «26» қыркүйекте

бекітілген

**«ҚАЗҚҰРЫЛЫСЖҮЙЕСІ» ЖАУАПКЕРШІЛІГІ ШЕКТЕУЛІ СЕРІКТЕСТІГІНІҢ ҚЫЗМЕТКЕРЛЕРІНЕ АРНАЛҒАН СЫБАЙЛАС ЖЕМҚОРЛЫҚҚА ҚАРСЫ ІС-ҚИМЫЛ НҰСҚАУЛЫҒЫ ЖӘНЕ**

**СЫБАЙЛАС ЖЕМҚОРЛЫҚ СИПАТТАҒЫ ЖАҒДАЙЛАР ТУЫНДАҒАН КЕЗІНДЕГІ ІС-ҚИМЫЛ АЛГОРИТМІ**

Астана қаласы, 2024 год

**Өзгерістерді тіркеу парағы**

|  |  |  |  |
| --- | --- | --- | --- |
| **І өзгеріс №** | **күні** | **Өзгертілген беттер** | **Өзгертілген тармақтардың тізбесі** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |
| --- | --- | --- |
| Әзірленген:  Ахметжанов М. А. | Келісілді: \_\_\_\_\_\_\_\_\_\_\_\_\_ жыл Данышева Д. Е. | Енгізілді:  26.09.2024 ж |

**Мазмұны**

1. Қолдану саласы …………………………………………………….......……….4-4
2. Терминдер, анықтамалар және қысқартулар ………………………………….4-7
3. Жалпы ережелер …………………………………………………………….… 7-11
4. Сыбайлас жемқорлықты білдіретін қауіпі жағдайлар және олардың алдын алу

талаптары ………………….............................................................…………..11-13

1. Қызметкерді сыбайлас жемқорлық құқық бұзушылықт жасауға мәжбүрлейтін әрекеттердің белгілері …………………............................................………...14-16
2. Сыбайлас жемқорлық сипаттағы жағдайлар туындаған кезіндегі серіктестік қызметкерлерінің іс-қимыл алгоритмі.................................……………….... 16-17
3. Сыбайлас жемқорлыққа қарсы іс-қимыл туралы шешім қабылдау кезіндегі іс-әрекеттер және қызметкерлерді сыбайлас жемқорлыққа қарсы заңнаманы бұзу фактілері және/немесе ықтимал фактілері туралы хабардар ету тәртібі …..17-19
4. Қорытынды ереже …………………………...............………………………. 19-20

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Қолдану саласы**
2. «Қазқұрылысжүйесі» жауапкершілігі шектеулі серіктестігінің (бұдан әрі - Серіктестік) қызметкерлеріне арналған Сыбайлас жемқорлыққа қарсы іс-қимыл нұсқаулығы және сыбайлас жемқорлық сипатындағы жағдайлар туындаған кезіндегі іс-қимыл алгоритмі (бұдан әрі-Нұсқаулық) сыбайлас жемқорлық қаупімен ұштасқан жағдайлар туындағанда қызметкерлерінің іс-қимыл тәртібін белгілейді және қызметтік міндеттерін атқару кезінде сыбайлас жемқорлық сипаттағы жағдайлардың туындауының алдын алу бойынша қызметкерлерге арналған ұсынымдарды қамтиды.
3. Осы Нұсқаулық Серіктестіктің бас директорының бұйрығымен бекітіледі.

Нұсқаулықты Серіктестіктің барлық қызметкерлері танысуға және орындауға, сондай – ақ бекітілгеннен кейін 10 жұмыс күні ішінде Серіктестіктің интернет-ресурсында орналастыруға тиіс.

Серіктестікке жұмысқа қабылдау кезінде кадр жұмысы жөніндегі менеджер еңбек шарты жасалған күннен бастап үш жұмыс күні ішінде жаңа қызметкерді осы Нұсқаулықпен жазбаша таныстыруға міндетті.

Осы Нұсқаулықта келтірілген талаптар ең аз қажетті болып табылады және нақты жағдада толық және/немесе шектеу ретінде қарастырылмауға тиіс.

**2. Терминдер, анықтамалар және қысқартулар**

1. Осы Нұсқаулықта қолданылатын негізгі терминдер, анықтамалар және қысқартулар:
2. әкімшілік-шаруашылық функциялар – Серіктестіктің балансындағы мүлікті басқаруға және оған билік етуге Қазақстан Республикасының заңында белгіленген тәртіппен берілген құқық;
3. мемлекеттік ұйымда немесе квазимемлекеттік сектор субъектісінде басқарушылық функцияларды орындайтын адам – көрсетілген ұйымдарда ұйымдастырушылық-өкімдік немесе әкiмшiлiк-шаруашылық функцияларды тұрақты, уақытша не арнаулы өкiлеттiк бойынша орындайтын адам;
4. сыбайлас жемқорлық – жауапты мемлекеттік лауазымды атқаратын адамдардың, мемлекеттiк функцияларды орындауға уәкілеттік берілген адамдардың, мемлекеттік функцияларды орындауға уәкілеттік берілген адамдарға теңестiрiлген адамдардың, лауазымды адамдардың өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты игiлiктер мен артықшылықтарды беру арқылы осы адамдарды параға сатып алу;
5. лауазымды адам – тұрақты, уақытша немесе арнаулы өкiлеттiк бойынша билік өкілінің функцияларын жүзеге асыратын не мемлекеттік органдарда, жергiлiктi өзiн-өзi басқару органдарында, сондай-ақ Қазақстан Республикасының Қарулы Күштерінде, басқа да әскерлері мен әскери құралымдарында ұйымдастырушылық-өкімдік немесе әкiмшiлiк-шаруашылық функцияларды орындайтын адам;
6. Серіктестіктің жауапты тұлғалары - Бас директор, оның орынбасарлары, Серіктестіктің құрылымдық бөлімшелерінің басшылары, ішкі аудит және сыбайлас жемқорлыққа қарсы комплаенс қызметкертері, заңгер, бас бухгалтер, мемлекеттік сатып алу жөніндегі менеджер, экономист;
7. Параға коммерциялық сатып алу - Серіктестік қызметкерлеріне ақшаны, бағалы қағаздарды немесе өзге мүлiкті заңсыз беру, сол сияқты оның өзінің қызмет бабын пайдаланғаны үшін, сондай-ақ параға сатып алуды жүзеге асыратын адамның мүдделерiне қызметi бойынша жалпы қамқорлығы немесе салғырттығы үшiн оған мүлiктiк сипаттағы қызметтерді заңсыз көрсету;
8. мемлекеттік функцияларды орындауға уәкілеттік берілген адамдарға теңестірілген адам – жергiлiктi өзiн-өзi басқару органдарына сайланған адам; Қазақстан Республикасының заңында белгiленген тәртiппен Қазақстан Республикасының Президенттiгiне, Қазақстан Республикасы Парламентiнің немесе мәслихаттардың депутаттығына, аудандардың, облыстық маңызы бар қалалардың, аудандық маңызы бар қалалардың, кенттердің, ауылдардың, ауылдық округтердің әкімдігіне, сондай-ақ жергiлiктi өзiн-өзi басқару сайланбалы органының мүшелігіне кандидаттар ретiнде тiркелген азамат; өкілеттігін кәсіби тұрақты негізде жүзеге асыратын, еңбегіне ақы төлеу Қазақстан Республикасының бюджет қаражатынан жүргізілетін аумақтық сайлау комиссиясының мүшесі; жергiлiктi өзiн-өзi басқару органында тұрақты немесе уақытша жұмыс iстейтiн, еңбегiне ақы төлеу Қазақстан Республикасының мемлекеттiк бюджет қаражатынан жүргізілетін қызметшi; мемлекеттік ұйымда немесе квазимемлекеттік сектор субъектісінде басқарушылық функцияларды орындайтын адам, сондай-ақ сатып алуды, оның ішінде мемлекеттік сатып алуды ұйымдастыру мен өткізу бойынша шешімдер қабылдауға уәкілеттік берілген не мемлекеттік бюджеттің және Қазақстан Республикасы Ұлттық қорының қаражатынан қаржыландырылатын жобаларды іріктеу мен іске асыруға жауапты, көрсетілген ұйымдарда дербес құрылымдық бөлімшенің басшысынан төмен емес лауазымды атқаратын адам, Қазақстан Республикасы Ұлттық Банкі мен оның ведомстволарының қызметшілері, қаржы нарығы мен қаржы ұйымдарын реттеу, бақылау және қадағалау жөніндегі уәкілетті органның қызметшілері; Қазақстан Республикасының әуе кеңістігін пайдалану және авиация қызметі туралы Қазақстан Республикасының заңнамасына сәйкес жұмыс істейтін азаматтық авиация саласындағы уәкілетті ұйымның қызметшілері;
9. мүдделер қақтығысы – атқаратын лауазымына және атқаратын функциясына қарамастан, Серіктестік қызметкерінің жеке мүдделері мен оның лауазымдық өкілеттіктері арасындағы қайшылық. Мұндай жағдайда қызметкердің жеке мүдделері өз лауазымдық міндеттерін орындамауына және (немесе) тиісінше орындамауына әкеп соғуы мүмкін;
10. мүдделі тарап - заңнама нормаларына, жасалған шарттарға (келісімшарттарға) немесе жанама байланысты Серіктестіктің қызметіне, олардың өнімдеріне немесе қызметтеріне және соған байланысты әрекеттерге ықпал ететін немесе әсер етуі мүмкін жеке тұлғалар, заңды тұлғалар, жеке немесе заңды тұлғалар топтары. Акционерлер, қызметкерлер, клиенттер, жеткізушілер, мемлекеттік органдар, еншілес және тәуелді ұйымдар, облигация ұстаушылар, кредиторлар, инвесторлар, қоғамдық ұйымдар, Серіктестік әрекет еткен өңірлердің жергілікті халқы мүдделі тараптың негізгі өкілдері болып табылады;
11. пара - мемлекеттiк функцияларды орындауға уәкiлеттiк берілген адамның не оған теңестiрiлген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының пара берушiнiң немесе оның өкiлi болған адамдардың пайдасына жасаған әрекеттері (әрекетсiздiгi) үшiн, егер мұндай әрекеттер (әрекетсiздiк) осы адамның қызметтiк өкiлеттiктеріне кiретін болса не ол лауазымдық жағдайына байланысты осындай әрекеттерге (әрекетсiздiкке) ықпал жасай алатын болса, сол сияқты жалпы қамқорлығы немесе жол берушілігі үшін өзіне немесе басқа адамдарға ақша, бағалы қағаздар, өзге мүлiк, мүлiкке құқық немесе мүлiк сипатындағы пайда түрiнде жеке өзi немесе делдал арқылы пара алуы;
12. параны бопсалау – пара берушінің немесе ол өкілдік етіп отырған тұлғалардың заңды мүдделеріне залал келтіруі мүмкін әрекеттерді жасаймын деп қорқытып пара талап ету не құқықпен қорғалатын мүдделер үшін зиянды салдарын болдырмау мақсатында оны пара беруге мәжбүр болатындай жағдайға қою;
13. парақорлыққа делдал болу, яғни пара алушыға және пара берушiге олардың арасындағы пара алу және беру туралы келісімге қол жеткiзуге немесе оны iске асыруға ықпал ету;
14. сыбайлас жемқорлықтың алдын алу - Серіктестіктің алдын алу шаралары жүйесін әзірлеу және енгізу арқылы сыбайлас жемқорлық құқық бұзушылықтар жасауға ықпал ететін себептер мен жағдайларды зерделеу, анықтау, шектеу және жою жөніндегі қызметі;

14) сыбайлас жемқорлыққа қарсы іс-қимыл – сыбайлас жемқорлыққа қарсы іс-қимыл субъектілерінің өз өкілеттіктері шегіндегі сыбайлас жемқорлықтың алдын алу, оның ішінде қоғамда сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтарды жасауға ықпал ететін себептер мен жағдайларды анықтау және жою жөніндегі, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеп-тексеру және олардың салдарларын жою жөніндегі қызметі;

15) сыбайлас жемқорлыққа қарсы комплаенс (СЖҚК) – Серіктестіктің және оның қызметкерлерінің сыбайлас жемқорлыққа қарсы іс-қимыл саласындағы заңнаманы сақтауын қамтамасыз ететін, Сыбайлас жемқорлыққа қарсы іс-қимыл агенттігіне есеп беріп, Қазақстан Республикасының Сыбайлас жемқорлыққа қарсы заңнамасы талаптарының сақталуын қамтамасыз ету кезінде тәуелсіз болып табылатын қызмет немесе тұлға;

16) сыбайлас жемқорлық құқық бұзушылық – бұл үшін заңда әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік);

17) сыбайлас жемқорлық тәуекелі – сыбайлас жемқорлық құқық бұзушылықтарды жасауға ықпал ететін себептер мен жағдайлардың туындау мүмкіндігі;

18) ұйымдастырушылық-өкімдік функциялар – қызмет бойынша бағынысты адамдардың орындауы үшін міндетті бұйрықтар мен өкімдерді шығаруға, сондай-ақ бағынысты адамдарға қатысты көтермелеу шаралары мен тәртіптік жазалар қолдануға Қазақстан Республикасының заңында белгіленген тәртіппен берілген құқық.

Ескертпе: Нұсқаулықтың осы тарауының 3-тармағы 2), 4), 6), 10) – 12) тармақшалары Қазақстан Республикасы Қылмыстық Кодексінің 3, 253, 366 және 368-баптарының мазмұнынан көрсетілген және алынған.

Нұсқаулықтың осы тарауының 3 – тармағы 1), 3), 14) және 16) - 18) тармақшалары «Сыбайлас жемқорлыққа қарсы іс-қимыл туралы» Қазақстан Республикасы Заңының 1 бабы 1), 2-1), 6), 9), 11), 12) және 14) тармақтарының редакцияда жазылды.

**3. Жалпы ережелер**

1. Осы Нұсқаулық Серіктестік қызметкерлерінде сыбайлас жемқорлыққа қарсы тұрақты мәдениетті қалыптастыру, олардың сыбайлас жемқорлықтың кез келген түрін қабылдамауы, Серіктестіктің әрбір қызметкерінде сыбайлас жемқорлыққа қарсы іс-қимылда "нөлдік төзімділікті" және белсенді азаматтық ұстанымды қалыптастыру мақсатында әзірленді. Нұсқаулық Серіктестік қызметкерлеріне сыбайлас жемқорлыққа қарсы заңнаманың құқықтық институттарын, сыбайлас жемқорлық фактілері көрсетілген жағдайда әрекет ету тәртібін, сыбайлас жемқорлық құқық бұзушылықтар жасағаны және сыбайлас жемқорлық әрекеттеріне жәрдемдескені үшін жауапкершілік түрлерін түсіндіреді.
2. Серіктестік мүдделі тұлғалар тарапынан да, Серіктестік қызметкерлері тарапынан да негізсіз пайда мен артықшылықтар алу немесе қалыпын сақтау мақсатында сыбайлас жемқорлық және басқа да құқыққа қарсы іс-қимылдарға жол бермеу үшін барлық күш-жігерін жұмсауға тиіс.

Материалдық сыйақы, сыйлықтар, қызметтер, пара алу және беру жөніндегі іс - әрекеттер заңға қайшы келеді және Қазақстан Республикасының Әкімшілік құқық бұзушылық туралы Кодексінің (бұдан әрі – ҚР ӘҚБтК) және Қылмыстық Кодекстің (бұдан әрі-ҚР ҚК) қолданысына жатады.

«Сыбайлас жемқорлыққа қарсы іс-қимыл туралы» Қазақстан Республикасы Заңының 22-бабына сәйкес  сыбайлас жемқорлыққа қарсы іс-қимылды өз құзыреті шегінде барлық мемлекеттік органдар, ұйымдар, квазимемлекеттік сектор субъектілері мен лауазымды адамдар жүргізуге міндетті.

1. Парақорлық-сыбайлас жемқорлықтың ең тән, қауіпті және кең таралған көрінісі.

ҚР ҚК парамен байланысты қылмыстардың үш түрін көздейді:

1) пара алу (366-бап);

2) пара беру (367-бап);

3) парақорлыққа делдалдық (368-бап).

Пара туралы айтатын болсақ, онда пара алатын адам - пара алушы және оны беретін адам - пара беруші. Пара алушыға және пара берушіге олардың арасындағы пара алу және беру туралы келісімге қол жеткізуге немесе іске асыруға ықпал ету және парада делдалдық бар.

Пара алу - ең қауіпті лауазымдық қылмыстардың бірі, әсіресе егер оны адамдар топтасып жасаса немесе бопсалаумен жұптасса. Бұл лауазымды адамның жеке өзі немесе делдал арқылы алунуы мүмкін. Пара беру кезінде лауазымды адамды заңды немесе заңсыз іс-әрекеттер (әрекетсіздік) жасауға не берушінің пайдасына, оның ішінде жалпы қамқорлығы немесе қызмет бабындағы салғырттығы үшін қандай да бір артықшылықтар беруге, алуға итермелеу жүзеге асырылады.

Егер ақша, өзге де мүлік, материалдық қызметтер түріндегі мүліктік пайда лауазымды адамның туыстары мен жақындарына оның келісімімен берілген болса не егер ол бұған қарсылық білдірмесе және өзінің қызметтік өкілеттігін пара берушінің пайдаланса, лауазымды адамның іс-әрекеті пара алу ретінде қарастырылуы тиіс.

1. Пара болуы мүмкін:
2. Заттар - ақша, оның ішінде валюта, банктік чектер мен бағалы қағаздар, бағалы металдар мен тастардан жасалған бұйымдар, автомашиналар, тамақ өнімдері, бейнетехника, тұрмыстық аспаптар және басқа да тауарлар, пәтерлер, саяжайлар, қала сыртындағы үйлер, гараждар, жер учаскелері және басқа да жылжымайтын мүлік;
3. қызметтер мен пайда - бұл емдеу, жөндеу және құрылыс жұмыстары, санаторийлік және туристік жолдамалар, шетелге сапарлар, ойын-сауық және басқа да шығыстарды өтеусіз немесе төмендетілген құны бойынша төлеу;
4. **параның бүркемеленген (жабық) түрі - қарызға немесе жоқ қарызды өтеу түріндегі банктік несие, төмен бағамен сатып алынған тауарларға ақы төлеу, тауарларды жоғары бағамен сатып алу, пара алушыға, оның туыстарына, достарына жалақы төлей отырып, жалған еңбек шарттарын жасасу, жеңілдетілген несие алу, дәрістер, мақалалар үшін алымдарды асыра бағалау және кітаптар, «кездейсоқ» казино ұтысы, жалдау ақысының төмендеуі, несие бойынша пайыздық мөлшерлемелердің өсуі және т. б.**
5. Пара алудың тәуелсіз белгілері ретінде заң шығарушы жалпы қамқорлықты немесе салғырттығы енгізді.

**Жалпы қамқорлыққа, атап айтқанда, лайықсыз көтермелеуге, лауазымын кезектен тыс негізсіз көтермелеуге, қажеттіліктен туындамайтын басқа да әрекеттерді жасауға байланысты әрекеттер жатқызылуы мүмкін.**

**Салғырттыққа, мысалы, лауазымды адамның пара берушінің немесе ол өкілдік ететін адамдардың қызметіндегі олқылықтар немесе бұзушылықтар үшін шаралар қолданбауы, оның заңсыз әрекеттеріне жауап бермеуі жатады.**

Қамқорлық немесе салғырттық үшін пара алу келесі шарттарда орын алады:

1) пара алушының пара берушінің пайдасына әрекет (әрекетсіздік) жасау немесе жасамау мүмкіндігі сақталуы тиіс;

2) бұл мүмкіндік осы адамдар арасындағы бақылау немесе бағыну қатынастарынан туындауы керек;

3) екі жақ та берілетін сыйақының мағынасын білуі керек (сыйақы лауазымды тұлғаның тиісті мінез-құлқы үшін пара ретінде беріледі).

**Пара ұсынудың кейбір жанама белгілері:**

1. ықтимал пара туралы әңгіме аллегориялық сипатта болады, пара берушінің сөзі даулы мәселе оң шешілген кезде оған ақша беретіні немесе қандай да бір қызмет көрсететіні туралы ашық мәлімдемелері жоқ бір буынды сөйлемдерден тұрады; бұл ретте ешқандай «қауіпті» сөз тіркестеріне жол берілмейді;
2. әңгімелесу барысында пара беруші куәгерлер немесе аудио, бейнетехника, жест-ишаралар немесе мимикалар болған кезде бұл мәселені басқа жағдайда (басқа уақытта, басқа жерде) шешу мүмкіндіктерін талқылауға дайын екенін анық көрсетеді;
3. параның сомасы немесе сипаты айтылмайды; сонымен бірге тиісті сандар қағаз парағына жазылуы, калькуляторда немесе компьютерде терілуі және әлеуетті пара алушыға көрсетілуі мүмкін;
4. пара беруші әңгімелесуді күтпеген жерден үзіп, материал қалтасын, конвертті, портфельді, буманы қалдырып, ішкіжайдан кетуге сылтау айтуы мүмкін;
5. пара беруші мәселені шешумен тікелей байланысты емес басқа адамға бағыттау арқылы байланысты жалғастыру мүмкүн.

9. Қазақстан Республикасының Сыбайлас жемқорлыққа қарсы заңнамасында материалдық сыйақы, сыйлықтар немесе қызметтер қабылдауға қатаң тыйым салынған.

ҚР ӘҚБтК 34-тарауда «Әкімшілік сыбайлас жемқорлық құқық бұзушылықтар» 6-бап қарастырылған. Оның 3-бабы әкімшілік құқық бұзушылықтарының құрамы жеке тұлғалардың заңсыз материалдық сыйақы беруі (676-бап), Мемлекеттік функцияларды орындауға уәкілеттік берілген адамның не оған теңестірілген адамның заңсыз материалдық сыйақы алуы (677-бап) және заңды тұлғалардың заңсыз материалдық сыйақы беруі үшін жауапкершілікті көздейді (678-бап).

Қазақстан Республикасы Азаматтық Кодексінің 509-бабына «Сыйға тартуға тыйым салу» сәйкес мемлекеттік қызметшілерге және "Сыбайлас жемқорлыққа қарсы іс-қимыл туралы" Қазақстан Республикасының Заңына сәйкес өзіне сыбайлас жемқорлыққа қарсы шектеулер қабылдаған өзге де адамдарға, сондай-ақ олардың отбасы мүшелеріне өзіне сыбайлас жемқорлыққа қарсы шектеулер қабылдаған мемлекеттік қызметшілер мен өзге де адамдардың сыйға тартушының пайдасына әрекеттері (әрекетсіздігі) үшін, егер мұндай әрекеттер аталған адамдардың қызметтік өкілеттіктеріне кіретін болса немесе осы адамдар лауазымдық жағдайына байланысты осындай әрекеттерге (әрекетсіздікке) ықпал етуі мүмкін болса, сыйлықтарды сыйға тартуға жол берілмейді.

Жас балалар мен әрекетке қабiлетсiз деп танылған азаматтардың атынан олардың заңды өкiлдерiнiң, сондай-ақ емдеу, тәрбиелеу мекемелерiнiң, әлеуметтiк қорғау мекемелерiнiң және басқа да осыған ұқсас мекемелердiң жұмыскерлерiне олардың емдеуiндегi, асырауындағы не тәрбиесiндегi азаматтардың, осы азаматтардың жұбайлары мен туыстарының атынан құны 10 АЕК-тен аспайтын әдеттегі сыйлықтар беруге жол беріледі.

10. ҚР ҚК 417-бабында коммерциялық стып алуға немесе парақорлыққа арандату үшін, яғни коммерциялық немесе өзге де ұйымдарда басқару функцияларын орындайтын адамға қылмыс жасау дәлелдемелерін қолдан жасау не бопсалау мақсатында оның келiсiмiнсiз ақша, мүлiктiк игiлiктер мен артықшылықтар беруге әрекет ету үшін жауапкершілік көзделген.

ҚР ҚК 412-1-бабында қылмысты арандатқаны үшін, яғни жедел-іздестіру қызметін немесе сотқа дейінгі тергеп-тексеруді жүзеге асыратын лауазымды адамның кейін әшкерелеу және қылмыстық жауаптылыққа тарту немесе бопсалау мақсатында адамды қылмыс жасауға көндірген заңсыз әрекеттері үшін жауапкершілік көзделген. Бұл норма құқық қорғау органдары тарапынан озбырлықтың жолын кесу мақсатында енгізілді.

Пара беру немесе параға коммерциялық стып алу объектісінің міндетті белгісі - зат. Ақшадан, бағалы қағаздардан, басқа да мүліктен басқа, мүліктік сипаттағы қызметтер де түсiнiледі. Сондай-ақ, іс жүзінде мүліктік сипаттағы пайда, мысалы, пәтер немесе жер учаскесін кезектен тыс алу, жоғары ақы төленетін жұмысқа орналасу және т.б., «алдамшы пара берушінің» мүддесінен туындаған әрекеттің (әрекетсіздіктің) айнымалы шарттары болуы мүмкін.

Қылмыстық заңнамаға «арандату» ұғымын енгізу іс бойынша дәлелдемелер алудың заңда белгіленген іс жүргізу тәртібін сақтау бөлігінде сот төрелігінің мүдделерін іске асыруды қамтамасыз ету үшін, адам мен азаматтың құқығын негізсіз қылмыстық жауаптылыққа тартудан, сондай-ақ оның ар-намысын, қадір-қасиетін және іскерлік беделін қорғаумен байланысты.

**4. Сыбайлас жемқорлықты білдіретін қауіпі жағдайлар және олардың алдын алу талаптары**

11. Келесі жағдайлар сыбайлас жемқорлық қауіпі деп танылады:

1) сыбайлас жемқорлыққа жағдай жасайтын іс-әрекеттер, оның ішінде сыбайлас жемқорлық құқық бұзушылықтардың туындауына және (немесе) жасалуына ықпал ететін іс-әрекеттер жасалынатын жағдай (*осы Нұсқаулықтың 12 - тармағын қараңыз*);

2) Серіктестік қызметкерінің жеке мүдделілігі оның лауазымдық міндеттерін тиісінше орындауына әсер ететін немесе әсер етуі мүмкін және қызметкердің өзінің жеке мүдделері мен азаматтардың, ұйымдардың, қоғамның құқықтары мен заңды мүдделері арасында азаматтардың, ұйымдардың, қоғамның құқықтары мен заңды мүдделеріне зиян келтіруге әкеп соғуы мүмкін қайшылық туындайтын немесе туындауы мүмкін жағдай.

12. Осы Нұсқаулықты іске асыру мақсатында, келесі іс-әрекеттер (әрекетсіздіктер), атқаратын лауазымына қарамастан, Серіктестіктің барлық қызметкерлері үшін сыбайлас жемқорлыққа жағдай жасайтын іс-әрекеттер деп танылады:

1) басқа мемлекеттік және мемлекеттік емес органдар мен ұйымдардың, кәсіпкерлік субъектілерінің қызметіне заңсыз араласу;

2) егер мұндай пайдалану заңда көзделмесе, өзінің материалдық мүдделерін не өзге адамдардың материалдық мүдделерін қанағаттандыруға байланысты мәселелерді шешу кезінде өзінің қызметтік өкілеттіктерін пайдалану;

3) шешімдер дайындау және қабылдау кезінде жеке немесе заңды тұлғаларға артықшылық беру;

4) Серіктестікке жұмысқа орналасу және мансап сатысы бойынша жоғарылау кезінде заңда көзделмеген артықшылықтар (протекционизм, отбасылық, жерлестік) беру;

5)  лауазымдық міндеттерін орындау барысында алынған ақпаратты, егер ол ресми таратылуға жатпаса, жеке мүддесі үшін немесе өзге де адамдардың мүддесі үшін пайдалану;

6) заңнамада көзделген жеке және заңды тұлғаларға ақпарат беруден негізсіз бас тарту, оны берудегі кідіріс, жалған немесе толық емес ақпарат беру;

7) жеке және заңды тұлғалардан заңнамада көзделмеген құжаттарды, материалдар мен ақпаратты талап ету;

8) жеке және заңды тұлғалардың өтініштерін қараудың заңда белгіленген тәртібін, сондай-ақ олардың құзыретіне кіретін өзге де мәселелерді қараудың (шешудің) белгіленген тәртібін бұзу;

9) азаматтық заңнамада айқындалған құн шегінде, сыпайылық пен қонақжайлылықтың жалпы қабылданған нормаларына сәйкес, сондай-ақ хаттамалық және өзге де ресми іс-шараларды өткізу кезінде назардың сыпайылық белгілері мен қарапайым кәдесыйларды қоспағанда, жоғары тұрған лауазымды адамдарға сыйлықтар беру және қызметен тыс қызметтер көрсету;

10) жеке және заңды тұлғаларға олардың құқықтары мен заңды мүдделерін іске асыруға кедергі жасау;

11) әріптестерден, заңды тұлғалардан, азаматтардан және оларға жұмыс бойынша тәуелді өзге де тұлғалардан өз лауазымдық функцияларын орындауға байланысты сыйлықтар немесе көрсетілетін қызметтерді жалпы қамқорлығы немесе салғырттық үшін қабылдау.

13. Сыбайлас жемқорлыққа қауіп төндіретін жағдайлардың туындауына жол бермеу мақсатында Серіктестіктің барлық қызметкерлеріның міндеттері:

1) лауазымдық міндеттерін адал және жоғары кәсіби деңгейде орындау;

2) лауазымдық міндеттерін орындау кезінде қандай да бір азаматтарға, топтарға және ұйымдарға артықшылық бермеу, егер артықшылық беру заңда тікелей көзделмесе, жеке тұлғалардың, азаматтардың, топтар мен ұйымдардың ықпалынан тәуелсіз болу;

3) лауазымдық міндеттерін атқару кезінде лауазымдық міндеттерін адал атқару кедергі келтіретін қандай да бір жеке, мүліктік (қаржылық) және өзге де мүдделердің ықпалына байланысты әрекеттерді болғызбау;

4) қызметтік, кәсіптік этика нормаларын және іскерлік мінез-құлық қағидаларын сақтау;

5) лауазымдық міндеттерін адал орындауға күмән тудыруы мүмкін мінез-құлықтан аулақ болу, сондай-ақ олардың Серіктестік беделіне нұқсан келтіруі мүмкін жанжалды жағдайлардан аулақ болу;

6) мүдделер қақтығысының туындауына жол бермеу және туындаған мүдделер қақтығысын реттеу жөнінде заңнамада көзделген шараларды қабылдау;

7) жеке сипаттағы мәселелерді шешу кезінде мемлекеттік және мемлекеттік емес органдар мен ұйымдардың, лауазымды адамдардың, кәсіпкерлік субъектілерінің, азаматтардың қызметіне ықпал ету үшін қызметтік жағдайын пайдаланбау.

14. Сыбайлас жемқорлыққа қауіп төндіретін жағдайлардың туындауына жол бермеу мақсатында атқаратын лауазымына және атқаратын функцияларына қарамастан Серіктестіктің барлық қызметкерлеріне келесіге тыйымдар салынады:

1) мемлекеттік және мемлекеттік емес ұйымдардың өкілдерінен, кәсіпкерлік субъектілерінен, азаматтардан және өзге де тұлғалардан қандай да бір сыйақы (сыйлықтар, ақшалай сыйақы, қызметтер және т. б.) алу;

2) мемлекеттік және мемлекеттік емес ұйымдарға, кәсіпкерлік субъектілеріне, азаматтарға және өзге де адамдарға, олардың жақын туыстарына қандай да бір мүлікті беруді, қандай да бір қызмет көрсетуді, Серіктестік қызметкерлерінің немесе ол көрсеткен адамдардың мүдделері мен мүдделері үшін өзге де әрекеттерді жүзеге асыруды ұсыну;

3) азаматтық заңнамада айқындалған құн шегінде, сыпайылық пен қонақжайлылықтың жалпы қабылданған нормаларына сәйкес, сондай-ақ хаттамалық және өзге де ресми іс-шараларды өткізу кезінде назардың сыпайылық белгілері мен қарапайым кәдесыйларды қоспағанда, жоғары тұрған лауазымды адамдарға сыйлықтар беру және қызметен тыс қызметтер көрсету;

4) азаматтық заңнамада айқындалған құн шегінде сыпайылық пен қонақжайлылықтың жалпы қабылданған нормаларына сәйкес, жалпы қабылданған сыпайылық пен қонақжайлылық нормаларына сәйкес, сондай-ақ хаттамалық және өзге де ресми іс-шараларды өткізу кезінде назардың сыпайылық белгілері мен қарапайым кәдесыйларды қоспағанда, бағынысты қызметшілерден сыйлықтар мен қызметтік емес қызметтер алу.

**5. Қызметкерді сыбайлас жемқорлық құқық бұзушылықт жасауға мәжбүрлейтін әрекеттердің белгілері**

15. Сыбайлас жемқорлық алуан үлгілі. Бірақ сыбайлас жемқорлықтың аса қауіптісі қылмыстық элементтерді мемлекеттік және квазимемлекеттік құрылымдармен бірігу болып табылады, нәтижесінде басқару функцияларын атқаратын адам немесе өзге де лауазымды адам ең алдымен жеке өзі байу мақсатында жұмыс атқарады.

Сыбайлас жемқорлық жеке тұлғалардың қылмыстық әрекеттерін өзінің ресми жағдайын пайдаланып, көмек алу жөніндегі уағдаластықпен тұрақты негізде жабуды қамтамасыз етеді. Көбінесе сыбайлас жемқорлықтың лауазымды тұлғаларға пара беруге бағытталған қылмыстық қаражаттан аударымдардан қалыптасатын өзінің ақша қорлары болады.

Сыбайлас жемқорлықты көптеген критерийлер бойынша жіктеуге болады: пайда түрі бойынша (пайда табу немесе шығындарды азайту); бағыты бойынша (ішкі және сыртқы); субъектілердің өзара әрекеттесу тәсілі, орталықтандыру дәрежесі, болжамдылық және т. б.. Сыбайлас жемқорлықтың әртүрлі көріністері әртүрлі этикалық бағалауға ие: кейбір әрекеттер құқық бұзушылық, ал басқалары тек азғындық деп саналады. Соңғысына, әдетте, саяси бағдар негізінде непотизм мен патронат, рушылдық (жүзшілдік) деген көзқарас жатады. Мұның бәрі лауазымға тағайындау кезінде әділеттілік қағидатын бұзады және қызметкердің алдына қойылған міндеттерді шешуге, сондай-ақ тұтастай алғанда ұйымның міндеттері мен мақсаттарын шешуге айтарлықтай кедергі келтіреді.

16. Осыған байланысты Серіктестіктің әрбір қызметкері үшін қызметтік мінез-құлыққа қойылатын талаптарды, сондай-ақ әдептілік нормаларын сақтау, адал және сатылмайтын болу аса маңызды болып табылады.

Пара беру туралы уәде немесе пара беру туралы ұсыныс ретінде немесе пара алуға келісім ретінде немесе пара беру туралы өтініштер қоршаған ортамен қабылданатын мінез-құлық себебтерінен Серіктестік қызметкерлері үшін қолайсыз, өйткені ол оның әділеттігі мен адалдығына күмән келтіреді, Серіктестіктің беделіне нұқсан келтіреді.

Мұндай жағымсыз салдардың алдын алу үшін Серіктестік қызметкерлері әріптестерімен, ұйымдардың өкілдерімен, басқа азаматтармен қарым-қатынас тәсіліне назар аударуылары қажет, атап айтқанда, айналасындағыларға ондай мінез-құлықтан пара берудің уәдесі немесе ұсынысы ретінде немесе пара алуға келісім ретінде немесе пара беру туралы өтініш ретінде қабылдауы мүмкін. Сондықтан одан бас тартуы кажет.

17. Кейбір сөздерді, сөз тіркестерін және қимылдарды басқалар пара беру туралы өтініш (кеңес) ретінде қабылдауы мүмкін. Сондықтан азаматтармен немесе мемлекеттік және мемлекеттік емес ұйымдардың өкілдерімен, кәсіпкерлік субъектілерімен және басқа адамдармен өзара әрекеттесу кезінде мұндай сөздерді қолданудан аулақ болу керек.

Мұндай сөйлемшелерге, мысалы, мыналар жатады:

- «мәселені шешу қиын, бірақ мүмкін»;

- «құрғақ қасық ауыз журтар»;

- «келісеиік»;

- «сенімдірек дәйектер қажет» т.б.

18. Ұйымдардың өкілдерімен және азаматтармен, әсіресе пайдасы Серіктестіктің қызметкерлерінің шешімдері мен әрекеттеріне байланысты белгілі бір тақырыптарды талқылау, пара беру туралы өтініш ретінде де қабылдануы мүмкін.

Мұндай тақырыптардың қатарына, мысалы:

- жалақының төмен деңгейі және белгілі бір қажеттіліктерді іске асыруға ақшалай қаражаттың жетіспеушілігі;

- белгілі бір затты сатып алуға, белгілі бір қызметтің алуға, туристік сапарға шығуға деген ұмтылыс;

- туыстарында жұмыс болмауы;

- балалардың білім беру мекемелеріне түсу қажеттілігі және т. б.

19. Серіктестік қызметкерінің / қызметкерлерінің кейбір ұсыныстары, әсіресе, егер ол шешімдер мен әрекеттер ұйымдардың өкілдеріне және азаматтарға пайдасымен байланысты болса, пара беру туралы өтініш ретінде қабылдануы мүмкін. Мұндай ұсыныстар жақсы ниетпен айтылған және қызметкердің/қызметкерлердің жеке пайдасына ешқандай қатысы жоқ болған жағдайда да мүмкін.

Мысалы, мұндай ұсыныстарды жатқызуға болады:

- Серіктестік қызметкеріне және (немесе) оның туыстарына жеңілдік беру;

- анықталған бұзушылықтарды жою, мемлекеттік келісімшарт шеңберінде жұмыстарды орындау, қажетті құжаттарды дайындау үшін нақты компанияның және (немесе) сарапшылардың қызметтеріне жүгіну;

- белгілі бір қайырымдылық қорына ақша салу;

- нақты спорт командасын қолдау және т. б..

20. Басқарушылық функцияларды орындайтын тұлғалардың немесе Серіктестіктің жауапты тұлғаларының белгілі бір іс-әрекеттер жасауы да пара алуға келісім немесе пара беру туралы өтініш ретінде қабылдануы мүмкін. Мұндай әрекеттердің қатарына, мысалы, мыналар жатады:

- сыйлықтар алу;

- мейрамханаларға Серіктестіктің кызметкерінің шешімдерін немесе әрекеттерін (әрекетсіздігін) алған немесе пайдалана алатын ұйым өкілдерімен бірге бару.

**6. Сыбайлас жемқорлық сипаттағы жағдайлар туындаған кезіндегі серіктестік қызметкерлерінің іс-қимыл алгоритмі**

21. Арандатушылық жағдайлар: қызметке жүгінген азаматтар мен өзге де адамдар тарапынан, сондай-ақ Серіктестік қызметін тексеруді жүзеге асыратын лауазымды адамдар тарапынан ықтимал арандатушылықтарды болдырмау үшін мынадай сақтық шараларын қатаң сақтау қажет:

1) Серіктестік қызметкерлері болып табылмайтын келушілер орналасқан қызметтік бөлмелерді және жеке заттарды (киім, портфельдер, сөмкелер және т. б.) қараусыз қалдырмау;

2) келуші кеткеннен кейін жұмыс орнында немесе жеке заттарында қандай да бір бөгде заттар табылған жағдайда, ешқандай дербес іс-қимыл жасамай, дереу СЖҚК-ға және Серіктестік басшылығына баяндалсын.

22. **Пара беру немесе бопсалау кезінде:**

1) пара беруші (бопсалаушы) параны қабылдауға (беруге) дайын екеніңізді немесе үзілді-кесілді бас тарту ретінде түсінетін асығыс мәлімдемелерге жол бермей, өте сақ, сыпайы әрекет етіңіз;

2) Сізге ұсынылған шарттарды мұқият тыңдап, есте сақтаңыз (сомалардың мөлшері, тауарлардың атауы және қызметтердің сипаты, пара беру мерзімдері мен тәсілдері, пара беру нысаны, мәселелерді шешудің реттілігі);

3) пара беру уақыты мен орны туралы мәселені келесі әңгімеге ауыстыруға тырысыңыз және келесі кездесуге жақсы таныс орын ұсыныңыз;

4) әңгімеге бастамашылық жасамаңыз, неғұрлым ақпарат қабылдауға, әлеуетті пара алушыға (пара берушіге) сөйлеуге мүмкіндік беріңіз, сізге мүмкіндігінше көп ақпарат бергені абзал;

5) егер Сіз пара беруге немесе коммерциялық стып алуға келіссеңіз мәселеңізді шешудің кепілдіктері туралы сұраңыз;

6) СЖҚК және Серіктестік басшылығына мән-жай туралы дереу хабарлаңыз;

7) тиісті құқық қорғау органдарына дайындалып жатқан қылмыс туралы жазбаша хабарлама жіберіңіз.

23. **Мүдделер қақтығысы кезінде:**

1) мүдделер қақтығысының кез келген мүмкіндігіне мұқият болу;

2) мүдделер қақтығысының туындауының кез келген мүмкіндігін болдырмау жөнінде шаралар қабылдау;

3) туындаған мүдделер қақтығысы туралы немесе оның туындау мүмкіндігі туралы білген бойда СЖҚК мен тікелей басшыға хабарлау;

4) туындаған мүдделер қақтығысын өз бетінше немесе СЖҚК мен тікелей басшының келісімі бойынша еңсеру жөнінде шаралар қабылдау.

**Серіктестік басшылығының міндеттері:**

1. мүдделер қақтығысының тарабы болып табылатын адамды лауазымдық міндеттерін орындаудан шеттетуге және мүдделер қақтығысы туындаған немесе туындауы мүмкін мәселе бойынша лауазымдық міндеттерін орындауды басқа адамға тапсыруға міндетті. Шеттету және тапсырма заңда белгіленген тәртіппен жүргізілуге тиіс;
2. лауазымдық міндеттерін өзгерту;
3. мүдделер қақтығысын жою жөнінде шаралар қабылдау.

**7. Сыбайлас жемқорлыққа қарсы іс-қимыл туралы шешім қабылдау кезіндегі іс-әрекеттер және қызметкерлерді сыбайлас жемқорлыққа қарсы заңнаманы бұзу фактілері және/немесе ықтимал фактілері туралы хабардар ету тәртібі**

24. Сыбайлас жемқорлық сипаттағы құқық бұзушылық туралы хабарлау түрінің бірі құқық қорғау органдарына анонимды хабар болып табылады. Бірақ Қазақстан Республикасы Қылмыстық - процестік кодексінің 181-бабының 6-бөлігіне сәйкес қылмыстық құқық бұзушылық туралы анонимді хабар сотқа дейінгі тергеп-тексеруді бастауға себеп бола алмайды және мұндай хабарлама міндетті түрде тексеріледі.

25. «Сыбайлас жемқорлыққа қарсы іс-қимыл туралы» Қазақстан Республикасы Заңының 24-бабына сәйкес сыбайлас жемқорлық құқық бұзушылық фактісі туралы хабарлаған немесе сыбайлас жемқорлыққа қарсы іс-қимылға өзгеше түрде жәрдем көрсететін (көрсеткен) адам мемлекеттің қорғауында болады және сыбайлас жемқорлыққа қарсы іс-қимыл жөніндегі уәкілетті орган айқындаған тәртіппен көтермеленеді. Сыбайлас жемқорлыққа қарсы іс-қимылға жәрдем көрсететін адам туралы ақпарат мемлекеттік құпия болып табылады және заңда белгіленген тәртіппен беріледі.  Көрсетілген ақпаратты жария ету Қазақстан Республикасының заңдарында белгіленген жауаптылыққа алып келеді.

Бұл кепілдік сыбайлас жемқорлық құқық бұзушылық фактісі туралы көрінеу жалған ақпарат хабарлаған адамдарға қолданылмайды және заңға сәйкес жауапқа тартылуға жатады.

26. Параны бопсалау жағдайында сіз өз қалауыңыз бойынша сыбайлас жемқорлыққа қарсы іс-қимыл жөніндегі уәкілетті органға немесе «1424» Call-орталығына ауызша немесе жазбаша өтінішпен жүгіне аласыз. Сондай – ақ Серіктестік қызметкерлері жасаған сыбайлас жемқорлық құқық бұзушылық фактілері туралы Серіктестіктің «сенім» телефоны - 74-21-41 арқылы хабарлауға болады.

Сыбайлас жемқорлыққа қарсы іс-қимыл жөніндегі уәкілетті органға (Сыбайлас жемқорлыққа қарсы қызмет) Сізге пара беру немесе оны бопсалау немесе коммерциялық сатып алу фактісі туралы өтініште дәл көрсету қажет ақпарат:

1. лауазымды адамдардың қайсысы (тегі, аты, әкесінің аты, лауазымы, мекемесі) Сізге пара ұсынады немесе оны бопсалайды;
2. ұсынылған немесе бопсаланған параның сомасы мен сипаты;
3. қандай нақты әрекеттер (немесе әрекетсіздік) үшін сізге пара, коммерциялық стып алу ұсынылады немесе бопсаланды;
4. параны немесе коммерциялық стып алу қай уақытта, қай жерде және қандай тәсілде жүзеге асырылуы керек.

27. Сыбайлас жемқорлыққа қарсы іс-қимыл жөніндегі уәкілетті органға жүгінумен қатар Серіктестік қызметкерлері тікелей СЖҚК-қа дереу хабардар етуге қажет. СЖҚК хабарламаны Серіктестіктің бас директорына кешіктірмей хабарлайды.

Бұл ретте қызметкерлер мүмкіндігінше өз дәйектері бойынша дәлелдемелік базаны (куәгерлер, құжаттар, хат-хабарлар, оның ішінде мессенджерлер, аудио және бейне материалдар және т. б.) ұсынады және оны уәкілетті органға да, Серіктестіктің СЖҚК-на да береді.

28. Сыбайлас жемқорлық құқық бұзушылықтар туралы келіп түскен барлық хабарламаларды СЖҚК тиісті журналға дереу тіркейді және ҚР ПІБ назарына жеткізіледі.

Кез-келген жағдай анықталғаннан кейін Серіктестік басшылығымен СЖҚК белгілі болған фактілерді және жағымсыз салдардың туындау мүмкіндігін бағалауы керек. Егер оларда шешім қабылдау үшін әлі жеткілікті фактілер болмаса, олар Серіктестікте сыбайлас жемқорлыққа қарсы іс-қимыл саясатында белгіленген тәртіппен тергеу жүргізу керек.

29. Сыбайлас жемқорлыққа қарсы іс-қимылға жәрдемдесу:

      1) сыбайлас жемқорлық құқық бұзушылық жасау фактісі туралы хабарлауды;

      2) сыбайлас жемқорлық құқық бұзушылық жасаған іздеудегі адамның тұрған жері туралы ақпарат беруді;

      3) сыбайлас жемқорлық құқық бұзушылықты анықтау, оның жолын кесу, ашу және тергеп-тексеру үшін маңызы бар (кейіннен болған) өзге де жәрдемдесуді қамтиды.

30. Сыбайлас жемқорлық құқық бұзушылық фактісі туралы хабарлау немесе сыбайлас жемқорлық құқық бұзушылық жасаған іздеудегі адамның тұрған жері туралы ақпарат беру немесе сыбайлас жемқорлық құқық бұзушылықты анықтау, оның жолын кесу, ашу және тергеп-тексеру үшін маңызы бар (кейіннен болған) өзге де жәрдем көрсету мақсатында адамның өзі жұмыскері болып табылатын (болған) мемлекеттік органның не ұйымның жоғары тұрған басшысына және (немесе) басшылығына және (немесе) уәкілетті мемлекеттік органдарға жүгінуі туралы ақпарат көрсетілген ақпаратты жария етпеу туралы келісім жасалған жағдайда құпия ақпарат болып табылады және Қазақстан Республикасының заңнамасында белгіленген тәртіппен беріледі.

**8. Қорытынды ережелер**

31. Серіктестік қызметкерлері келесіні есте ұстауы керек:

1) Серіктестіктегі сыбайлас жемқорлықтың «нөлдік» деңгейіне осы әлеуметтік жағымсыз құбылысқа қарсы күресте «жеке мысал» және «Өзіңнен баста» қағидаттары бойынша әркімнің белсенді азаматтық ұстанымы арқылы ғана қол жеткізуге болады;

2) Сыбайлас жемқорлыққа қарсы күресте тиімді және нәтижелі жұмысқа Қазақстан Республикасы Президентінің Іс Басқармасының ведомстволық бағынысты ұйымдарында Іскерлік әдеп кодексін қатаң сақтау да оң ықпал етеді, өйткені дұрыс қалыптасқан адамгершілік мінез-құлқынан, оның қоғамның барлық нормаларын сақтауына әсер етеді;

3) адамгершілік мәдениеті төмен адамдар көбінесе сыбайлас жемқорлық құқық бұзушылықтарға ұшырайды, өйткені сыбайлас жемқорлық адамда ресурстарды басқару, қоғам немесе мемлекет мүддесі үшін емес, құнықпалық, өзімшілдік себептеріне сүйене отырып шешім қабылдау мүмкіндігін тудырады;

3) адал және сауатты болуы;

4) сыбайлас жемқорлық құқық бұзушылық үшін жазаның бұлтартпастығын.

32. Сыбайлас жемқорлыққа қарсы іс-қимыл саласындағы заңнаманың қағидаттары мен талаптарын сақтамағаны үшін Серіктестік қызметкерлері атқаратын лауазымына және атқаратын функцияларына қарамастан, заңда белгіленген тәртіппен, оның ішінде Қазақстан Республикасының Еңбек, әкімшілік және қылмыстық заңнамасы шеңберінде жауапты болады.

33. Сыбайлас жемқорлықтың алдын алуға бағытталған шараларды күшейту мақсатында қарамағындағылар өздерінің функционалдық міндеттерін атқару кезінде сыбайлас жемқорлық құқық бұзушылық, коммерциялық сатып алу және өзге де қылмыстық құқық бұзушылықтар жасаған және олардың кінәсі сотта дәлелденген басшылардың дербес жауапкершілігі туралы құқық нормасы көзделген.

Серіктестік қызметкері сыбайлас жемқорлық құқық бұзушылық, коммерциялық сатып алу немесе өзінің функционалдық міндеттерін атқару кезінде өзге де қылмыстық құқық бұзушылықтар жасау фактілері бойынша қылмыстық қудалау шеңберінде тартылған жағдайда, осы қызметкер еңбек заңнамасына сәйкес сотқа дейінгі тергеп-тексеру жүргізу уақытында өз міндеттерін атқарудан шеттетіледі. Осы қызметкердің тікелей басшысы қызметкерді өз міндеттерін атқарудан шеттету жөнінде тиісті шаралар қолдануға міндетті.

34. Қазақстан Республикасының Сыбайлас жемқорлыққа қарсы заңнамасына сәйкес квазимемлекеттік сектор субъектілерінің басшылары бағынысты қызметкерлердің сыбайлас жемқорлық құқық бұзушылықтар жасауының алдын алу жөніндегі лауазымдық міндеттерін орындамағаны немесе тиісінше орындамағаны үшін заңда белгіленген тәртіппен тәртіптік жауаптылықта болады. Бұл ереже олардың қарамағындағылар сыбайлас жемқорлық құқық бұзушылық жасаған жағдайда Серіктестіктің басқару функцияларын орындайтын адамдарға, құрылымдық бөлімшелері мен қызметтерінің басшыларына қолданылады. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_